Haf 1
?Wanem Gud Nius Ya We i Kamaot Long God?
1. ?Wanem gud nius ya we i kamaot long God?
God i wantem we ol man oli harem gud blong laef long wol ya. Hem i lavem ol man, taswe hem i mekem wol ya mo olgeta samting long hem. I no longtaem, bambae hem i mekem wan samting blong ol man oli save gat wan laef we i moa gud. Bambae hem i finisim evri samting we i mekem ol man oli harem nogud.
Ol man oli harem nogud long raf fasin, mo sik, mo ded. I no gat wan gavman blong man we i save finisim ol trabol ya. Be i gat wan gud nius. I no longtaem, God bambae i finisim ol gavman blong man, mo gavman blong hem nao bambae i rulum wol ya. Ol man we oli stap aninit long gavman ya bambae oli stap long pis mo oli no moa sik.
2. ?From wanem ol man oli mas save long gud nius ya?
Taem God bambae i spolem ol rabis man, long taem ya nao ol trabol bambae i finis. (Sefanaea 2:3) ?Samting ya bambae i hapen wetaem? Baebol i talemaot ol trabol we ol man oli stap kasem. Ol samting we i stap hapen long wol oli soemaot se taem ya we God bambae i spolem ol rabis man, i klosap nomo.
3. ?Yumi mas mekem wanem?
Baebol i olsem wan leta we Papa blong yumi long heven i raetem long yumi. Yumi mas stadi Baebol blong kasem save long God. Baebol i talem wanem we yumi mas mekem blong yumi save gat wan gudfala laef naoia, mo wanem we yumi mas mekem blong bambae yumi kasem laef we i no save finis. Samfala bambae oli no wantem we mifala i givhan long yu blong yu kasem save long Baebol. Be yu no mas letem olgeta oli blokem yu. I nogud yu mestem janis ya blong kasem wan gudfala laef.
Save Moa
PROGRAM BLONG STADI BAEBOL
?From Wanem Yu Mas Stadi Baebol ?
Baebol i halpem plante milien man blong oli faenem ansa blong ol impoten kwestin long laef. ?Yu yu wantem mekem olsem olgeta?
cym_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn